**บทที่ 1 บทนำ**

**๑. หลักการและเหตุผล**

ตามแนวทางการบริหารจัดการภาครัฐแนวใหม่ ได้ให้ความสำคัญกับ “การบริหารความเสี่ยง” ซึ่งเป็น

เครื่องมือสำคัญต่อการบริหารเชิงยุทธศาสตร์ ในการผลักดันให้ภาครัฐดำเนินงานบรรลุตามวัตถุประสงค์

การบริหารความเสี่ยงที่ดี คือ บุคลากรที่เกี่ยวข้องภายในองค์กรได้มีส่วนร่วมในการวิเคราะห์การตรวจสอบ ประเมินความเสี่ยงและผลกระทบที่อาจเกิดขึ้นกับองค์กรอยู่เสมอ รวมทั้งร่วมกันวางแผนป้องกันและควบคุมให้เหมาะสมกับภารกิจ เพื่อลดสภาพปัญหาหรือหลีกเลี่ยงความเสี่ยงที่อาจเกิดขึ้นและสร้างความเสียหายหรือความสูญเสียให้กับองค์กรได้ ส่วนราชการต้องมีการวิเคราะห์และจัดทำแผนบริหารความเสี่ยงเพื่อเตรียมการรองรับการเปลี่ยนแปลงที่อาจจะเกิดขึ้นจากการดำเนินแผนงาน/โครงการที่สำคัญซึ่งต้องครอบคลุมความเสี่ยงในด้านธรรมาภิบาล ในการป้องกันข้อผิดพลาดหรือลดโอกาสที่จะทำให้องค์กรเกิดความเสียหายโดยให้ระดับความเสี่ยงและผลกระทบที่เกิดขึ้นในอนาคตอยู่ในระดับที่สามารถรับได้ และมีการติดตามประเมินผลได้อย่างมีประสิทธิภาพ ดังนั้นองค์การบริหารส่วนตำบลคลองใหม่จึงได้จัดทำคู่มือการบริหารความเสี่ยง ประจำปีงบประมาณ๒๕๖๓ ขึ้น เพื่อเป็นเครื่องมือทางกลยุทธ์ที่สำคัญตามหลักการกำกับดูแลที่ดี โดยจะช่วยให้การบริหารงานและการตัดสินใจด้านต่างๆ เช่น การวางแผน การติดตามควบคุม และวัดผลการปฏิบัติงาน ตลอดจนการใช้ทรัพยากรต่างๆ อย่างเหมาะสมและมีประสิทธิภาพมากขึ้น ลดการสูญเสียและโอกาสที่ทำให้เกิดความเสียหายแก่องค์กรอันจะส่งผลให้การปฏิบัติงานตามโครงการและภารกิจบรรลุเป้าหมายอย่างมีประสิทธิภาพ นอกจากนี้การจัดทำระบบบริหารความเสี่ยงและควบคุมภายในยังมีส่วนช่วยให้เกิดการพัฒนาความสัมพันธ์ภายในองค์กรนำมาซึ่งการประสานการทำงาน การติดต่อแลกเปลี่ยนข้อมูลและความร่วมมือในการดำเนินงานต่างๆ เพื่อให้บรรลุเป้าหมายในการบริหารราชการต่อไป

**๒. วัตถุประสงค์ของแผนบริหารความเสี่ยง**

๑) เพื่อให้ผู้บริหารและผู้ปฏิบัติงาน เข้าใจหลักการ และกระบวนการบริหารความเสี่ยงขององค์การบริหารส่วนตำบลคลองใหม่

๒) เพื่อให้ผู้ปฏิบัติงานได้รับทราบขั้นตอน และกระบวนการในการวางแผนบริหารความเสี่ยง

๓) เพื่อให้มีการปฏิบัติตามกระบวนการบริหารความเสี่ยงอย่างเป็นระบบและต่อเนื่อง

๔) เพื่อใช้เป็นเครื่องมือในการบริหารความเสี่ยงขององค์การบริหารส่วนตำบลคลองใหม่

๕) เพื่อเป็นเครื่องมือในการสื่อสารและสร้างความเข้าใจ ตลอดจนเชื่อมโยงการบริหารความเสี่ยง

กับกลยุทธ์ขององค์การบริหารส่วนตำบลคลองใหม่

๖) เพื่อลดโอกาสและผลกระทบของความเสี่ยงที่จะเกิดขึ้นกับองค์กร

**๓. เป้าหมาย**

๑) ผู้บริหารและผู้ปฏิบัติงาน มีความรู้ความเข้าใจเรื่องการบริหารความเสี่ยง เพื่อนำไปใช้ในการดำเนินงานตามยุทธศาสตร์และแผนปฏิบัติงานประจำปีให้บรรลุตามวัตถุประสงค์และเป้าหมายที่กำหนดไว้

๒) ผู้บริหารและผู้ปฏิบัติงาน สามารถระบุความเสี่ยง วิเคราะห์ความเสี่ยง ประเมินความเสี่ยง และจัดการความเสี่ยงให้อยู่ในระดับที่ยอมรับได้

๓) สามารถนำแผนบริหารความเสี่ยงไปใช้ในการบริหารงานที่รับผิดชอบ

๔) เพื่อพัฒนาความสามารถของบุคลากรและกระบวนการดำเนินงานภายในองค์กรอย่างต่อเนื่อง

๕) ความรับผิดชอบต่อความเสี่ยงและการบริหารความเสี่ยงถูกกำหนดขึ้นอย่างเหมาะสมทั่วทั้งองค์กร

๖) การบริหารความเสี่ยงได้รับการปลูกฝังให้เป็นวัฒนธรรมขององค์กร

**๔. ประโยชน์ของการบริหารความเสี่ยง**

การดำเนินการบริหารความเสี่ยงจะช่วยให้ผู้บริหารมีข้อมูลที่ใช้ในการตัดสินใจได้ดียิ่งขึ้นและทำให้องค์กรสามารถจัดการกับปัญหาอุปสรรคและอยู่รอดได้ในสถานการณ์ที่ไม่คาดคิดหรือสถานการณ์ที่อาจทำให้องค์กรเกิดความเสียหาย

**ประโยชน์ที่คาดหวังว่าจะได้รับจากการดาเนินการบริหารความเสี่ยง มีดังนี้**

๑) เป็นส่วนหนึ่งของหลักการบริหารกิจการบ้านเมืองที่ดีการบริหารความเสี่ยงจะช่วย คณะกรรมการบริหารความเสี่ยงและผู้บริหารทุกระดับตระหนักถึงความเสี่ยงหลักที่สำคัญ และสามารถทำหน้าที่ในการกำกับดูแลองค์กรได้อย่างมีประสิทธิภาพและประสิทธิผลมากยิ่งขึ้น

๒) สร้างฐานข้อมูลที่มีประโยชน์ต่อการบริหารและการปฏิบัติงานในองค์กร การบริหารความเสี่ยงจะเป็นแหล่งข้อมูลสำหรับผู้บริหารในการตัดสินใจด้านต่างๆ ซึ่งรวมถึงการบริหารความเสี่ยง ซึ่งตั้งอยู่บนสมมุติฐานในการตอบสนองต่อเป้าหมายและภารกิจหลักขององค์กรรวมถึงระดับความเสี่ยงที่ยอมรับได้

๓) ช่วยสะท้อนให้เห็นภาพรวมของความเสี่ยงต่างๆ ที่สำคัญได้ทั้งหมด การบริหารความเสี่ยงจะทำให้บุคลากรภายในองค์กรมีความเข้าใจถึงเป้าหมายและภารกิจหลักขององค์กร และตระหนักถึงความเสี่ยงสำคัญที่ส่งผลกระทบในเชิงลบต่อองค์กรได้อย่างครบถ้วน ซึ่งครอบคลุมความเสี่ยงธรรมาภิบาล

๔) เป็นเครื่องมือที่สำคัญในการบริหารงาน การบริหารความเสี่ยงเป็นเครื่องมือที่ช่วยให้ผู้บริหารสามารถมั่นใจได้ว่าความเสี่ยงได้รับการจัดการอย่างเหมาะสมและทันเวลา รวมทั้งเป็นเครื่องมือที่สำคัญของผู้บริหารในการบริหารงานและการตัดสินใจในด้านต่างๆ เช่น การวางแผนการกำหนดกลยุทธ์การติดตามควบคุมและวัดผลการปฏิบัติงาน ซึ่งส่งผลให้การดำเนินงานของสถาบันเป็นไปตามเป้าหมายที่กำหนด และสามารถปกป้องผลประโยชน์รวมทั้งเพิ่มมูลค่าแก่องค์กร

๕) ช่วยให้การพัฒนาองค์กรเป็นไปในทิศทางเดียวกัน การบริหารความเสี่ยงทำให้รูปแบบการตัดสินใจในระดับการปฏิบัติงานขององค์กรมีการพัฒนาไปในทิศทางเดียวกัน เช่น การตัดสินใจโดยที่ผู้บริหารมีความเข้าใจในกลยุทธ์วัตถุประสงค์ขององค์กร และระดับความเสี่ยงอย่างชัดเจน

๖) ช่วยให้การพัฒนาการบริหารและจัดสรรทรัพยากรเป็นไปอย่างมีประสิทธิภาพและประสิทธิผลการจัดสรรทรัพยากรเป็นไปอย่างเหมาะสม โดยพิจารณาถึงระดับความเสี่ยงในแต่ละกิจกรรม และการเลือกใช้มาตรการในการบริหารความเสี่ยง เช่น การใช้ทรัพยากรสำหรับกิจกรรมที่มีความเสี่ยงต่ำ และกิจกรรมที่มีความเสี่ยงสูงย่อมแตกต่างกัน หรือการเลือกใช้มาตรการแต่ละประเภทย่อมใช้ทรัพยากรแตกต่างกัน เป็นต้น

**๕. นิยามความเสี่ยง**

ความเสี่ยง (Risk) คือ เหตุการณ์ที่มีโอกาสเกิดขึ้นได้ในอนาคต หรือการกระทำใดๆ ที่อาจเกิดขึ้นภายใต้สถานการณ์ที่ไม่แน่นอน และส่งผลกระทบหรือสร้างความเสียหาย (ทั้งที่เป็นตัวเงินและไม่เป็นตัวเงิน)หรือก่อให้เกิดความล้มเหลวหรือลดโอกาสที่จะบรรลุวัตถุประสงค์และเป้าหมายขององค์กร

**ลักษณะของความเสี่ยง สามารถแบ่งออกได้เป็น 3 ส่วน ดังนี้**

๑) ปัจจัยเสี่ยง คือ สาเหตุที่จะทำให้เกิดความเสี่ยง

๒) เหตุการณ์เสี่ยง คือ เหตุการณ์ที่ส่งผลกระทบต่อการดำเนินงาน หรือ นโยบาย

๓)ผลกระทบของความเสี่ยง คือ ความรุนแรงของความเสียหายที่น่าจะเกิดขึ้นจากเหตุการณ์เสี่ยง

**การบริหารความเสี่ยง (Risk Management)**คือ กระบวนการที่ใช้ในการบริหารจัดการปัจจัยด้านความเสี่ยงต่าง ๆ เพื่อให้โอกาสที่จะเกิดเหตุการณ์ความเสี่ยงลดลง หรือผลกระทบของความเสียหายจากเหตุการณ์ความเสี่ยงลดลงอยู่ในระดับที่องค์กรยอมรับได้ การจัดการความเสี่ยงต้องมองปัญหาความเสี่ยงแบบองค์รวมดังนั้น การจัดการความเสี่ยงที่เหมาะสมจะต้องอาศัยการมีส่วนร่วมจากผู้บริหารและผู้ปฏิบัติการจากทุกระดับร่วมกัน พิจารณาทั้งความเสี่ยงที่ยอมรับได้ และระดับความเสี่ยงที่ยอมรับได้ เพื่อให้เกิดความเข้าใจและเห็นพ้องร่วมกันทั่วทั้งองค์กรจึงจะสามารถควบคุมความเสี่ยงให้อยู่ในระดับที่องค์กรยอมรับได้

**ระบบบริหารความเสี่ยง (Risk Management System)**ระบบบริหารความเสี่ยง หมายถึง ระบบการบริหารปัจจัย และควบคุมกิจกรรม รวมทั้งกระบวนการดำเนินงานต่างๆ เพื่อลดมูลเหตุของแต่ละโอกาสที่องค์กรจะเกิดความเสียหาย ให้ระดับของความเสี่ยงและผลกระทบที่จะเกิดขึ้นในอนาคตอยู่ในระดับที่องค์กรยอมรับได้ประเมินได้ควบคุมได้และตรวจสอบได้อย่างมีระบบ โดยคำนึงถึงการบรรลุเป้าหมาย ทั้งในด้านกลยุทธ์การปฏิบัติตามกฎระเบียบ การเงิน และชื่อเสียงขององค์กรเป็นสำคัญ โดยได้รับการสนับสนุนและการมีส่วนร่วมในการบริหารความเสี่ยงจากหน่วยงานทุกระดับทั่วทั้งองค์กร

**บทที่ 2 ข้อมูลพื้นฐานขององค์การบริหารส่วนตำบลคลองใหม่**

**๑. ประวัติความเป็นมา**

แต่แรกเริ่มเดิมทีในสมัยรัชการที่ 5 คลองใหม่เป็นพื้นที่ที่มีลำคลองธรรมชาติมากมาย หลายสายด้วยกัน  บรรยากาศร่มรื่น เรือกสวนไร่นามากมาย  ด้วยชาวบ้านในพื้นที่ล้วนประกอบอาชีพทำนา  ทำสวน  และนำผลผลิตที่ได้มาแลกเปลี่ยน  ซื้อขายกัน  โดยใช้พาหนะคือ เรือ ที่ชาวบ้านใช้ในการบรรทุกสินค้ามาขายกันบริเวณลำคลองสายต่าง ๆ ที่ทะลุผ่านถึงกันได้  นับวันปริมาณการจับจ่ายสินค้าก็เริ่มเพิ่มมากขึ้นเป็นทวีคูณ  คนก็เพิ่มมากขึ้น  แต่สถานที่  คลองกลับแคบลง  ประกอบกับทางอำเภอสามพรานได้งบประมาณมาดำเนินการขุดลอกคลองในพื้นที่  ขยายคลองให้มีบริเวณกว้างมากขึ้น  ทำให้การค้าขายบริเวณดังกล่าวดีและสะดวกขึ้นเรื่อยมา  ทำให้ชีวิตความเป็นอยู่ของชาวบ้านดีขึ้น  มีรายได้เพิ่มขึ้น  และชาวบ้านในละแวกนี้ต่างก็เรียกพื้นที่บริเวณนี้ว่า “คลองใหม่” ครั้นเมื่อมีการเปลี่ยนแปลงระบอบการปกครองขึ้นใหม่ ในปี รศ.112  ที่มีการแบ่งแยกเป็นมณฑล  เป็นอำเภอ  เป็นตำบลขึ้น  เพื่อง่ายต่อการปกครอง  จึงเรียกชื่อตำบลที่ตั้งขึ้นใหม่  โดยเรียกตามชื่อคลองที่ขุดใหม่ว่า “ตำบลคลองใหม่” และใช้เรียกมาจนถึงทุกวันนี้ องค์การบริหารส่วนตำบลคลองใหม่  เป็นขนาดกลาง  โดยได้รับการยกฐานะจากสภาตำบลเป็นองค์การบริหารส่วนตำบล  เมื่อวันที่ 2 มีนาคม  พ.ศ. 2538   มีจำนวนหมู่บ้านในเขตองค์การบริหารส่วนตำบล  เต็มทั้งหมู่บ้าน  5  หมู่ ได้แก่  หมู่ที่ 1,2,3,4,5  และหมู่บ้านในเขตองค์การบริหารส่วนตำบลบางส่วน 1 หมู่บ้าน  ได้แก่  หมู่ที่  6

**ที่ตั้ง**ที่ทำการองค์การบริหารส่วนตำบลคลองใหม่ ตั้งอยู่ทางทิศตะวันตกเฉียงเหนือของอำเภอสามพราน   ตั้งอยู่เลขที่  159  หมู่  3  ตำบลคลองใหม่  อำเภอสามพราน จังหวัดนครปฐม   อยู่ห่างจากตัวอำเภอสามพรานประมาณ  2  กิโลเมตรมีพื้นที่ในความรับผิดชอบทั้งหมด  12.50 ตารางกิโลเมตร  หรือ 7,820  ไร่**ภูมิประเทศ**  พื้นที่เป็นที่ราบลุ่ม   มีคลองธรรมชาติและคลองที่ขุดขึ้นมาเพื่อการเกษตร**อาณาเขต  ทิศเหนือติดกับ** อำเภอนครชัยศรี  จังหวัดนครปฐม  **ทิศใต้**  ติดกับ ตำบลบางช้าง อำเภอสามพราน จังหวัดนครปฐม**ทิศตะวันออก**  ติดกับ ตำบลท่าตลาด ตำบลสามพราน  ตำบลหอมเกร็ด และตำบลยายชา  อำเภอสามพราน จังหวัดนครปฐม  **ทิศตะวันตก**ติดกับ ตำบลคลองจินดา  อำเภอสามพราน  จังหวัดนครปฐม

**๒. วิสัยทัศน์**

    “เศรษฐกิจก้าวหน้า การศึกษาก้าวไกล บริหารงานโปร่งใส ใส่ใจสิ่งแวดล้อม และส่งเสริมสุขภาพของชุมชนตำบลคลองใหม่”

**๓. ยุทธศาสตร์**

๑. การพัฒนาด้านโครงสร้างพื้นฐาน

๒. การพัฒนาด้านเศรษฐกิจ

๓. การพัฒนาด้านสังคม

๔. การพัฒนาด้านการศึกษา ศาสนา และวัฒนธรรม

๕. การพัฒนาด้านทรัพยากรธรรมชาติ และสิ่งแวดล้อม

๖. การพัฒนาด้านการบริหารจัดการที่ดี

**๔. เป้าประสงค์**

**๑.**ประชาชนมีสาธารณูปโภคอย่างทั่วถึงและมีคุณภาพชีวิตที่ดี

**๒.**สินค้าเกษตรปลอดภัย

๓. ประชาชนมีรายได้เพิ่มขึ้น

๔. เพิ่มคุณภาพชีวิตที่ดีแก่ผู้ด้อยโอกาส สร้างความเข้มแข็งของชุมชน

๕.เพิ่มความปลอดภัยในชีวิตและทรัพย์สินของประชาชน

๖.เยาวชนมีการศึกษาขั้นพื้นฐาน

๗.ประชาชนรักษาอัตลักษณ์ของชุมชน และสืบสานขนบธรรมเนียมท้องถิ่น

๘.สิ่งแวดล้อมได้รับการดูแลรักษา ให้เกิดความสมดุลธรรมชาติ

**๙.**การมีส่วนร่วมของประชาชนในการพัฒนาท้องถิ่น

**๑๐.ชุมชนเข้มแข็ง มีศักยภาพเพิ่มความมั่นคงการการบริหาร**

**๕. ตัวชี้วัด**

**๑.**ร้อยละของประชาชนได้รับสาธารณูปโภคอย่างทั่วถึงและมีคุณภาพชีวิตที่ดี

**๒.**ร้อยละของสินค้าเกษตรปลอดภัย

๓.ร้อยละของประชาชนมีรายได้เพิ่มขึ้นจากการจำหน่ายสินค้าชุมชน

๔.ร้อยละที่เพิ่มขึ้นด้านคุณภาพชีวิตที่ดีแก่ผู้ด้อยโอกาส

๕.ร้อยละที่เพิ่มขึ้นด้านความปลอดภัยในชีวิตและทรัพย์สินของประชาชน

๖.ร้อยละของเยาวชนมีการศึกษาขั้นพื้นฐาน

๗.ร้อยละของประชาชนที่เพิ่มขึ้นในการร่วมงานสืบสานขนบธรรมเนียมท้องถิ่น

๘.ร้อยละที่เพิ่มขึ้นในการรักษาสิ่งแวดล้อมอย่างสมดุล

**๙.**ร้อยละของการมีส่วนร่วมของประชาชนในการพัฒนาท้องถิ่น

๑๐.ร้อยละของที่ชุมชนเข้มแข็ง สามารถเพิ่มความมั่นคงการการบริหาร

**๖. ค่าเป้าหมาย**

๑.ร้อยละของประชาชนได้รับสาธารณูปโภคอย่างทั่วถึงและมีคุณภาพชีวิตที่ดีเพิ่มขึ้นปีละ 2 โครงการ

๒. ร้อยละของสินค้าเกษตรปลอดสารพิษ

๓. ร้อยละของประชาชนมีรายได้เพิ่มขึ้นจากการจำหน่ายสินค้าชุมชนทุกปี

๔. ร้อยละที่เพิ่มขึ้นด้านคุณภาพชีวิตที่ดีแก่ผู้ด้อยโอกาส

๕. ร้อยละที่เพิ่มขึ้นด้านความปลอดภัยในชีวิตและทรัพย์สินของประชาชน

๖.ร้อยละของเยาวชนมีการศึกษาขั้นพื้นฐาน

๗. ร้อยละของประชาชนที่เพิ่มขึ้นในการร่วมงานสืบสานขนบธรรมเนียมท้องถิ่น

๘.ร้อยละที่เพิ่มขึ้นในการรักษาสิ่งแวดล้อมอย่างสมดุล

**๙**. ร้อยละของการมีส่วนร่วมของประชาชนในการพัฒนาท้องถิ่น

๑๐. ร้อยละของที่ชุมชนเข้มแข็ง สามารถเพิ่มความมั่นคงการการบริหาร

**๗. กลยุทธ์ (พันธกิจ)**

  ๑.ก่อสร้าง ปรับปรุง บำรุงรักษาถนน คู คลอง เขื่อน สะพาน ทางเท้าและท่อระบายน้ำ

๒.พัฒนาระบบไฟฟ้า ประปาและระบบจราจร

๓. ส่งเสริมอาชีพ และฝึกอาชีพให้กับประชาชน

๔.ส่งเสริมสนับสนุนการผลิต ผลผลิตทางการเกษตรปลอดภัยจากสารพิษเพื่อบริโภค

๕. ส่งเสริมสนับสนุนกีฬาและนันทนาการ

๖. ส่งเสริมสนับสนุนกิจการสาธารณสุข

๗.ป้องกัน แก้ไข และต่อต้านยาเสพติด

๘.ส่งเสริม งานสวัสดิการสังคม การสังคมสงเคราะห์

๙.รักษาความสงบเรียบร้อย ความปลอดภัยในชีวิตและทรัพย์สินและบรรเทาสาธารณภัย

๑๐. พัฒนาการศึกษาและส่งเสริมระบบการศึกษา

๑๑. สนับสนุน อนุรักษ์ เผยแพร่ศิลปวัฒนธรรม จารีตประเพณี และภูมิปัญญาท้องถิ่น

๑๒. สร้างจิตสำนึกและความตระหนักในการจัดการทรัพยากรธรรมชาติและสิ่งแวดล้อม

๑๓. ส่งเสริมสนับสนุน เฝ้าระวัง และป้องกันทรัพยากรธรรมชาติและสิ่งแวดล้อม

๑๔. ส่งเสริมการมีส่วนร่วมของประชาชนในการพัฒนาท้องถิ่น

๑๕. ปรับปรุง พัฒนา บุคลากร เครื่องมือ เครื่องใช้ และอาคารสถานที่เพิ่มประสิทธิภาพการปฏิบัติงาน

**๘. จุดยืนทางยุทธศาสตร์**

๑. พัฒนาคุณภาพการศึกษา

๒. ส่งเสริมสุขภาพอนามัยของประชาชน

๓. อนุรักษ์ฟื้นฟู สืบสานศิลปวัฒนธรรม ประเพณี ภูมิปัญญาท้องถิ่น และทำนุบำรุงศาสนา

๔. การพัฒนาสังคมและความมั่นคงของชีวิต

๕. เพิ่มรายได้ ลดรายจ่ายและขยายโอกาสสู่ชุมชน

๖. พัฒนาขีดความสามารถในการผลิตและคุณภาพผลผลิต

๗. พัฒนาระบบโครงสร้างพื้นฐานให้ครอบคลุมทั้งพื้นที่และได้มาตรฐาน

๘. อนุรักษ์ ฟื้นฟูและบริหารจัดการทรัพยากรธรรมชาติและสิ่งแวดล้อม

๙. ยกระดับคุณภาพชีวิตของประชาชนให้มีความสุขโดยยึดหลักปรัชญาเศรษฐกิจพอเพียง

๑๐. สร้างความมั่นคงและความปลอดภัยในชีวิตและทรัพย์สินของประชาชนและชุมชน

๑๑. พัฒนาระบบการบริหารและบริการที่มีคุณภาพและประสิทธิภาพ

**๙. ความเชื่อมโยงของยุทธศาสตร์ในภาพรวม**

การจัดทำแผนพัฒนาท้องถิ่นห้าปีขององค์การบริหารส่วนตำบลคลองใหม่มีความเชื่อมโยงของยุทธศาสตร์ในภาพรวม ดังนี้

แผนยุทธศาสตร์ชาติ 20 ปี

ใหม่เทศบาล

แผนพัฒนาเศรษฐกิจและสังคมแห่งชาติฉบับที่ 12

แผนพัฒนากลุ่มจังหวัด

แผนพัฒนาจังหวัดนครปฐม

แผนพัฒนาองค์กรปกครองส่วนท้องถิ่นในเขตจังหวัด

แผนพัฒนาท้องถิ่น ๕ ปี

**๑๐. โครงสร้างหน่วยงาน**

เพื่อให้การบริหารจัดการความเสี่ยงขององค์การบริหารส่วนตำบลคลองใหม่ สามารถนำไปปฏิบัติได้อย่างมีประสิทธิภาพและเกิดประสิทธิผล จึงกำหนดให้มี “คณะกรรมการบริหารจัดการความเสี่ยงระดับองค์กร” ขององค์การบริหารส่วนตำบลคลองใหม่ ประกอบด้วย

๑.นายกองค์การบริหารส่วนตำบลคลองใหม่ เป็นประธานคณะกรรมการบริหารความเสี่ยง

๒.ปลัดองค์การบริหารส่วนตำบลคลองใหม่ เป็น รองประธานคณะกรรมการบริหารความเสี่ยง

๓.หัวหน้าสำนักปลัด เป็น คณะกรรมการบริหารความเสี่ยง

๔.ผู้อำนวยการกองคลัง เป็น คณะกรรมการบริหารความเสี่ยง

๕.ผู้อำนวยการกองช่าง เป็น คณะกรรมการบริหารความเสี่ยง

๖.ผู้อำนวยการกองสวัสดิการสังคม เป็น คณะกรรมการบริหารความสี่ยง

๗.ผู้อำนวยการกองการศึกษา เป็น คณะกรรมการบริหารความเสี่ยง

๘.นักวิเคราะห์นโยบายและแผน เป็น เลขานุการ

๙.นิติกร เป็น ผู้ประสานงานคณะกรรมการฯและ

ผู้ช่วยเลขานุการ

**แผนภูมิโครงสร้างคณะกรรมการพิจารณาความเสี่ยงระดับองค์กร**

ประธานคณะกรรมการบริหารความเสี่ยง

ผู้ประสานงานคณะกรรมการฯ

รองประธานคณะกรรมการบริหารความเสี่ยง

ผู้อำนวยการ

กองการศึกษา

ผู้อำนวยการ

กองช่าง

ผู้อำนวยการสวัสดิการสังคม

ผู้อำนวยการกองคลัง

หัวหน้า

สำนักปลัด

๑. หน่วยงานบริหารความเสี่ยง ซึ่งประกอบด้วย หัวหน้าสำนักปลัด และผู้อำนวยการกอง ประกอบด้วย

๑ สำนัก ๔ กอง ดังนี้

๑. หัวหน้าสำนักปลัดองค์การบริหารส่วนตำบลคลองใหม่

ผู้รับผิดชอบงานการเจ้าหน้าที่งานบุคคล งานนิติการ งานประชาสัมพันธ์ งานทะเบียน งานนโยบายและแผน งานควบคุมและส่งเสริมการท่องเที่ยว งานรักษาความสงบเรียบร้อย งานป้องกันและบรรเทาสาธารณภัย งานจัดระบบงาน งานการเงินและบัญชี งานพัสดุ งานธุรการ งานระเบียบและสัญญา

๒. ผู้อำนวยการกองคลังองค์การบริหารส่วนตำบลคลองใหม่

ผู้รับผิดชอบงานการบริหารงานการคลัง งานการเงินและบัญชี งานการจัดเก็บรายได้และพัฒนารายได้งานแผนที่ภาษีและทะเบียนทรัพย์สิน งานพัสดุ งานธุรการ งานบุคคล

๓. ผู้อำนวยการกองช่างองค์การบริหารส่วนตำบลคลองใหม่

ผู้รับผิดชอบงานบริหารงานวิศวกรรม งานผังเมือง งานสาธารณูปโภค งานสถานที่และไฟฟ้าสาธารณะ งานธุรการ

๔. ผู้อำนวยการกองสวัสดิการสังคมองค์การบริหารส่วนตำบลคลองใหม่

ผู้รับผิดชอบงานสังคมสงเคราะห์ งานพัฒนาชุมชน งานงบประมาณและงานวางแผนของหน่วยงานที่รับผิดชอบ งานสวัสดิการเด็กและเยาวชน งานธุรการ

๕. ผู้อำนวยการกองการศึกษาองค์การบริหารส่วนตำบลคลองใหม่

ผู้รับผิดชอบงานการวางแผนการศึกษา งานการศึกษาศาสนาและวัฒนธรรม งานส่งเสริมการศึกษา ศาสนาและวัฒนธรรม งานธุรการ

**หน้าที่ความรับผิดชอบ**

๑.หน่วยงานบริหารจัดการความเสี่ยง มีหน้าที่ความรับผิดชอบโดยรวม ในการกำกับดูแลการบริหาร

จัดการความเสี่ยงภายในองค์การริหารส่วนตำบลคลองใหม่

๒. ผู้ประสานงานคณะบริหารความเสี่ยง มีหน้าที่ตรวจสอบและช่วยสนับสนุนคณะกรรมการพิจารณาความเสี่ยงระดับองค์กรในการปฏิบัติหน้าที่ด้านการบริหารจัดการความเสี่ยง โดยสอบทานให้มั่นใจว่าระบบการบริหารจัดการความเสี่ยงมีความเหมาะสมและมีประสิทธิผล

๓. คณะกรรมการพิจารณาความเสี่ยง มีหน้าที่ความรับผิดชอบในการพิจารณาและสอบทานการบริหารจัดการความเสี่ยงและระบบควบคุมภายในขององค์การบริหารส่วนตำบลคลองใหม่

๔.หัวหน้างาน มีหน้าที่ความรับผิดชอบในการดำเนินงานตามนโยบายการบริหารจัดการความเสี่ยงขององค์การบริหารส่วนตำบลคลองใหม่ และกำกับดูแลให้มีการปฏิบัติตามอย่างต่อเนื่อง ผ่านคณะกรรมการบริหารจัดการความเสี่ยงซึ่งประกอบด้วยหัวหน้าหน่วยงานหลักของแต่ละสำนัก/กอง โดยมีหัวหน้าสำนัก/กอง เป็นประธานคณะกรรมการบริหารจัดการความเสี่ยงระดับหน่วยงาน

๕. คณะกรรมการการบริหารจัดการความเสี่ยงระดับหน่วยงานย่อย (หัวหน้างาน) มีหน้าที่ทำให้เชื่อมั่นได้ว่าความเสี่ยงภายในองค์การบริหารส่วนตำบลคลองใหม่ ที่สำคัญ ได้รับการระบุและประเมินอย่างสม่ำเสมอรวมทั้งได้มีการกำหนดมาตรการจัดการความเสี่ยงที่มีประสิทธิผลไว้โดยรับผิดชอบในเรื่องต่างๆ ดังนี้

- จัดทำนโยบายบริหารจัดการความเสี่ยง กลยุทธ์และหลักเกณฑ์ในการบริหารจัดการความเสี่ยง

เพื่อเสนอให้นายกองค์การบริหารส่วนตำบลคลองใหม่ พิจารณาและอนุมัติ

- พิจารณาและสอบทานความเสี่ยง และแนวทางการบริหารจัดการความเสี่ยงขององค์การบริหารส่วนตำบลคลองใหม่ ตามที่หน่วยงานเจ้าของความเสี่ยงได้ประเมินไว้รวมทั้งข้อเสนอแนะเพื่อปรับปรุงแก้ไข

- กำกับดูแลความมีประสิทธิผลของกระบวนการบริหารจัดการความเสี่ยงขององค์การบริหารส่วนตำบลคลองใหม่ โดยการติดตามและสอบทานอย่างต่อเนื่อง

- รายงานความเสี่ยงที่มีระดับความเสี่ยงสูง และสูงมากให้นายกองค์การบริหารส่วนตำบลคลองใหม่

ปลัดองค์การบริหารส่วนตำบลคลองใหม่ และหัวหน้าสำนัก/ผู้อำนวยการกอง รับทราบ

๖. หน่วยตรวจสอบภายใน มีหน้าที่ความรับผิดชอบในการสอบทานประสิทธิผลของการควบคุมภายในผ่านการตรวจสอบภายในประจำปีซึ่งเป็นการตรวจสอบกระบวนการปฏิบัติงานที่สำคัญตามปัจจัยเสี่ยง รวมทั้งติดตามการปรับปรุงแก้ไขข้อบกพร่องที่ตรวจพบ

๗. ผู้บริหารและพนักงานทุกคนมีหน้าที่ความรับผิดชอบในการระบุวิเคราะห์ประเมินและจัดลำดับความเสี่ยงของหน่วยงานที่ตนเองรับผิดชอบ รวมถึงกำหนดมาตรการที่เหมาะสมในการจัดการความเสี่ยง

**วิธีการบริหารความเสี่ยง**

องค์การบริหารส่วนตำบลคลองใหม่ ได้นำการบริหารจัดการความเสี่ยงที่สอดคล้องกับการควบคุมภายใน ตามหนังสือ

๑.หนังสือกระทรวงการคลัง ที่ กค ๐๔๐๙.๓/ว ๑๐๕ ลว. ๕ ตุลาคม ๒๕๖๑ เรื่อง หลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. ๒๕๖๑

๒. หนังสือกระทรวงการคลัง ที่ กค ๐๔๐๙.๔/ว ๒๓ ลว. ๑๙ มีนาคม ๒๕๖๒ เรื่อง หลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการบริหารจัดการความเสี่ยงสำหรับหน่วยงานของรัฐพ.ศ. ๒๕๖๒

ซึ่งกำหนดวิธีปฏิบัติในแต่ละขั้นตอนของการบริหารจัดการความเสี่ยง มาปรับใช้ในการพัฒนากระบวนการบริหารขององค์การบริหารส่วนตำบลคลองใหม่

**บทที่ ๓ แนวทางการบริหารความเสี่ยง**

**๑. แนวทางดำเนินงานและกลไกการบริหารความเสี่ยง**

**๑.๑ แนวทางดำเนินงาน** ในการบริหารจัดการความเสี่ยงขององค์การบริหารส่วนตำบลคลองใหม่ แบ่งเป็น ๒ ระยะ ดังนี้

**ระยะที่ ๑ การเริ่มต้นและพัฒนา**

๑) กำหนดนโยบายหรือแนวทางในการบริหารจัดการความเสี่ยงขององค์การบริหารส่วนตำบลคลองใหม่

๒) ระบุปัจจัยเสี่ยง และประเมินโอกาส ผลกระทบจากปัจจัยเสี่ยง

๓) วิเคราะห์และจัดลำดับความสำคัญของปัจจัยเสี่ยงจากการดำเนินงาน

๔) จัดทำแผนบริหารจัดการความเสี่ยงของปัจจัยเสี่ยงที่อยู่ในระดับสูง (High) และสูงมาก

(Extreme) รวมทั้งปัจจัยเสี่ยงที่อยู่ในระดับปานกลาง (Medium) ที่มีนัยสำคัญ

๕) สื่อสารทำความเข้าใจเกี่ยวกับแผนบริหารจัดการความเสี่ยงให้ผู้ปฏิบัติงานขององค์การบริหารส่วนตำบลคลองใหม่รับทราบ และสามารถนำไปปฏิบัติได้

๖) รายงานความก้าวหน้าของการดำเนินงานตามแผนบริหารจัดการความเสี่ยง

๗) รายงานสรุปการประเมินผลความสำเร็จของการดำเนินการตามแผนบริหารจัดการความเสี่ยง

**ระยะที่ ๒ การพัฒนาสู่ความยั่งยืน**

๑)ทบทวนแผนบริหารจัดการความเสี่ยงในปีที่ผ่านมา

๒) พัฒนากระบวนการบริหารจัดการความเสี่ยงสำหรับความเสี่ยงแต่ละประเภท

๓) ผลักดันให้มีการบริหารจัดการความเสี่ยงทั่วทั้งองค์กร

๔) พัฒนาขีดความสามารถบุคลากรในการดำเนินงานตามกระบวนการบริหารความเสี่ยง

**๑.๒ กลไกการบริหารความเสี่ยง** ประกอบด้วย

๑) **ประธานกรรมการบริหารจัดการความเสี่ยง** มีหน้าที่แต่งตั้งคณะทำงานบริหารจัดการความเสี่ยงส่งเสริมให้มีการบริหารจัดการความเสี่ยงอย่างมีประสิทธิภาพและเหมาะสม รวมทั้งพิจารณาให้ความเห็นชอบหรืออนุมัติแผนการบริหารจัดการความเสี่ยงเพื่อนำไปปฏิบัติต่อไป

๒) **คณะกรรมการบริหารจัดการความเสี่ยง** มีหน้าที่ดำเนินการให้มีระบบการบริหารความเสี่ยงจัดทำแผนบริหารความเสี่ยง รายงานและประเมินผลการดาเนินงานตามแผนการบริหารความเสี่ยง รวมทั้งทบทวนแผนการบริหารความเสี่ยงเพื่อปรับปรุงการดาเนินงานต่อไปในอนาคต

๓) **ผู้ปฏิบัติงาน** หรือเจ้าหน้าที่และลูกจ้างองค์การบริหารส่วนตำบลคลองใหม่ มีหน้าที่สนับสนุนข้อมูลที่เกี่ยวข้องให้กับคณะกรรมการบริหารจัดการความเสี่ยง และให้ความร่วมมือในการปฏิบัติงานตามแผนบริหารจัดการความเสี่ยง

**กลไกลการบริหารความเสี่ยง**

ประธานกรรมการบริหารจัดการความเสี่ยง

แต่งตั้งคณะกรรมการบริหารจัดการความเสี่ยง

พิจารณาให้ความเห็นชอบ/อนุมัติ

๔.ทบทวนแผนการบริหารความเสี่ยง

พิจาณา/เสนอแนะ

คณะกรรมการบริหารความเสี่ยง

๑.ระบุปัจจัยเสี่ยง ประเมินโอกาสและผลกระทบ

๒.วิเคราะห์และจัดลำดับความสำคัญ

3. จัดทำแผนบริหารจัดการความเสี่ยง

๕.รายงาน/ประเมินผลการบริหารความเสี่ยง

๖.สื่อสารทำความเข้าใจกับผู้ปฏิบัติงาน

สนับสนุนข้อมูลที่เกี่ยวข้องกัน

ผู้ปฏิบัติงาน

ปฏิบัติงานตามแผนบริหารความเสี่ยง

**โครงสร้างการบริหารความเสี่ยง**

คณะกรรมการบริหารจัดการความเสี่ยง

หน่วยตรวจสอบภายใน

ผู้อำนวยการสำนัก/กอง

คณะทำงานบริหารความเสี่ยง

ผู้ปฏิบัติงาน

**บทที่ ๔ กระบวนการบริหารความเสี่ยง**

กระบวนการบริหารความเสี่ยง เป็นกระบวนการที่ใช้ในการระบุ วิเคราะห์ประเมิน และจัดลำดับความเสี่ยงที่มีผลกระทบต่อการบรรลุวัตถุประสงค์ในการดำเนินงานขององค์กร รวมทั้งการจัดทำแผนบริหารจัดการความเสี่ยง โดยกำหนดแนวทางการควบคุม เพื่อป้องกันหรือลดความเสี่ยงให้อยู่ในระดับที่ยอมรับได้ซึ่งองค์การบริหารส่วนตำบลคลองใหม่ มีขั้นตอนหรือกระบวนการบริหารความเสี่ยง 6 ขั้นตอนหลัก ดังนี้

**๑. ระบุความเสี่ยง** เป็นการระบุเหตุการณ์ใดๆ ทั้งที่มีผลดีและผลเสียต่อการบรรลุวัตถุประสงค์ โดยต้องระบุได้ด้วยว่าเหตุการณ์นั้นจะเกิดที่ไหน เมื่อใด และเกิดขึ้นได้อย่างไร

**๒. ประเมินความเสี่ยง** เป็นการวิเคราะห์ความเสี่ยง และจัดลำดับความเสี่ยง โดยพิจารณาจากการประเมินโอกาสที่จะเกิดความเสี่ยง และความรุนแรงของผลกระทบจากเหตุการณ์ความเสี่ยง โดยอาศัยเกณฑ์มาตรฐานที่ได้กำหนดไว้ทำให้การตัดสินใจจัดการกับความเสี่ยงเป็นไปอย่างเหมาะสม

**๓. จัดการความเสี่ยง** เป็นการกำหนดมาตรการ หรือแผนปฏิบัติการในการจัดการ และควบคุมความเสี่ยงที่สูง (High) และสูงมาก (Extreme) นั้นให้ลดลง ให้อยู่ในระดับที่ยอมรับได้สามารถปฏิบัติได้จริง และควรต้องพิจารณาถึงความคุ้มค่าในด้านค่าใช้จ่ายและต้นทุนที่ต้องใช้ลงทุนในการกำหนดมาตรการหรือแผนปฏิบัติการนั้นกับประโยชน์ที่จะได้รับด้วย

**๔. รายงานและติดตามผล** เป็นการรายงานและติดตามผลการดำเนินงานตามแผนบริหารความเสี่ยงที่ได้ดำเนินการทั้งหมดตามลำดับ ให้ฝ่ายบริหารรับทราบและให้ความเห็นชอบดำเนินการตามแผนบริหารจัดการความเสี่ยง

**๕. ประเมินผลการบริหารจัดการความเสี่ยง** เป็นการประเมินการบริหารจัดการความเสี่ยงประจำปีเพื่อให้มั่นใจว่าองค์กรมีการบริหารความเสี่ยงเป็นไปอย่างเหมาะสม เพียงพอ ถูกต้อง และมีประสิทธิผลมาตรการหรือกลไกการควบคุมความเสี่ยง (Control Activity) ที่ดำเนินการสามารถลดและควบคุมความเสี่ยงที่เกิดขึ้นได้จริงและอยู่ในระดับที่ยอมรับได้หรือต้องจัดหามาตรการหรือตัวควบคุมอื่นเพิ่มเติม เพื่อให้ความเสี่ยงที่ยังเหลืออยู่หลังมีการจัดการ (Residual Risk) อยู่ในระดับที่ยอมรับได้และให้องค์กรมีการบริหารจัดการความเสี่ยงอย่างต่อเนื่อง

**๖. ทบทวนการบริหารจัดการความเสี่ยง** เป็นการทบทวนประสิทธิภาพของแนวการบริหารจัดการความเสี่ยงในทุกขั้นตอน เพื่อพัฒนาระบบให้ดียิ่งขึ้น

**กระบวนการบริหารความเสี่ยงขององค์การบริหารส่วนตำบลคลองใหม่**

**๑. การระบุความเสี่ยง**

เป็นกระบวนการที่ผู้บริหารและผู้ปฏิบัติงาน ร่วมกันระบุความเสี่ยงและปัจจัยเสี่ยง โดยต้องคำนึงถึงความเสี่ยงที่มีสาเหตุมาจากปัจจัยทั้งภายในและภายนอก ปัจจัยเหล่านี้มีผลกระทบต่อวัตถุประสงค์และเป้าหมายขององค์กร หรือผลการปฏิบัติงานทั้งในระดับองค์กรและระดับกิจกรรม ในการระบุปัจจัยเสี่ยง จะต้องพิจารณาว่ามีเหตุการณ์ใดหรือกิจกรรมใดของกระบวนการปฏิบัติงานที่อาจเกิดความผิดพลาด ความเสียหายและไม่บรรลุวัตถุประสงค์ที่กำหนด รวมทั้งมีทรัพย์สินใดที่จำเป็นต้องได้รับการดูแลป้องกันรักษา ดังนั้นจึงจำเป็นต้องเข้าใจในความหมาย ของ “ความเสี่ยง (Risk)” “ปัจจัยเสี่ยง (Risk Factor)” แ ล ะ “ประเภทความเสี่ยง ”ก่อนที่จะดำเนินการระบุความเสี่ยงได้อย่างเหมาะสม

**๑.๑ ความเสี่ยง (Risk)**

หมายถึง เหตุการณ์หรือการกระทำใดๆ ที่อาจเกิดขึ้นภายใต้สถานการณ์ที่ไม่แน่นอนและจะส่งผลกระทบหรือสร้างความเสียหาย (ทั้งที่เป็นตัวเงินและไม่เป็นตัวเงิน) หรือก่อให้เกิดความล้มเหลว หรือลดโอกาสที่จะบรรลุเป้าหมายตามภารกิจหลักขององค์กร และเป้าหมายตามแผนปฏิบัติงาน

**๑.๒ ปัจจัยเสี่ยง (Risk Factor)**

หมายถึง ต้นเหตุ หรือสาเหตุที่มาของความเสี่ยง ที่จะทำให้ไม่บรรลุวัตถุประสงค์ที่กำหนดไว้ โดยต้องระบุได้ด้วยว่าเหตุการณ์นั้นจะเกิดที่ไหน เมื่อใด และเกิดขึ้นได้อย่างไร และทำไม ทั้งนี้สาเหตุของความเสี่ยงที่ระบุควรเป็นสาเหตุที่แท้จริง เพื่อจะได้วิเคราะห์และกำหนดมาตรการลดความเสี่ยงในภายหลังได้อย่างถูกต้องโดยปัจจัยเสี่ยงแบ่งได้๒ ด้าน ดังนี้

**๑) ปัจจัยเสี่ยงภายนอก** คือ ความเสี่ยงที่ไม่สามารถควบคุมการเกิดได้โดยองค์กรอาทิเศรษฐกิจ สังคม การเมือง กฎหมาย คู่แข่ง เทคโนโลยีภัยธรรมชาติสิ่งแวดล้อม

**๒) ปัจจัยเสี่ยงภายใน** คือ ความเสี่ยงที่สามารถควบคุมได้โดยองค์กร อาทิกฎระเบียบ

ข้อบังคับภายในองค์กร วัฒนธรรมองค์กร นโยบายการบริหารและการจัดการ ความรู้/ ความสามารถของบุคลากรกระบวนการทำงาน ข้อมูล/ ระบบสารสนเทศ เครื่องมือ/ อุปกรณ์

**๑.๓ ประเภทความเสี่ยง**

แบ่งเป็น 4 ประเภท ได้แก่

๑) ความเสี่ยงเชิงยุทธศาสตร์(Strategic Risk) หมายถึง ความเสี่ยงที่เกี่ยวข้องกับกลยุทธ์

เป้าหมาย พันธกิจ ในภาพรวมขององค์กร ที่อาจก่อให้เกิดการเปลี่ยนแปลงหรือการไม่บรรลุผลตามเป้าหมายในแต่ละประเด็นยุทธศาสตร์ขององค์กร

๒) ความเสี่ยงด้านการปฏิบัติงาน (Operational Risk) เป็นความเสี่ยงที่เกี่ยวข้องกับประเด็นปัญหาการปฏิบัติงานประจำวัน หรือการดำเนินงานปกติที่องค์กรต้องเผชิญ เพื่อให้บรรลุวัตถุประสงค์

เชิงกลยุทธ์ความเสี่ยงด้านนี้อาทิการปฏิบัติงานไม่เป็นไปตามแผนปฏิบัติงานโดยไม่มีผังการปฏิบัติงานที่ชัดเจนหรือไม่มีการมอบหมายอำนาจหน้าที่ความรับผิดชอบ บุคลากรขาดแรงจูงใจในการปฏิบัติงาน

๓) ความเสี่ยงด้านการเงิน (Financial Risk) เป็นความเสี่ยงที่เกี่ยวข้องกับการบริหารและควบ

คุมทางการเงินและการงบประมาณขององค์กรให้เป็นไปอย่างมีประสิทธิผล ผลกระทบการเงินที่เกิดจากปัจจัยภายนอก อาทิข้อบังคับเกี่ยวกับรายงานทางการเงินของหน่วยงานที่เกี่ยวข้อง ได้แก่ กรมบัญชีกลางสำนักงานการตรวจเงินแผ่นดิน รวมทั้ง การจัดสรรงบประมาณไม่เหมาะสม

4) ความเสี่ยงด้านการปฏิบัติตามกฎหมาย ระเบียบ ข้อบังคับ (Compliance Risk)เป็นความเสี่ยงที่เกี่ยวข้องกับประเด็นข้อกฎหมาย ระเบียบ การปกป้องคุ้มครองผู้รับบริการหรือผู้มีส่วนได้เสียการป้องกันข้อมูลรวมถึงประเด็นทางด้านกฎระเบียบอื่นๆการระบุความเสี่ยงควรเริ่มด้วยการแจกแจงกระบวนการปฏิบัติงานที่จะทำให้บรรลุวัตถุประสงค์ที่กำหนดไว้แล้วจึงระบุปัจจัยเสี่ยงที่มีผลกระทบต่อกระบวนการปฏิบัติงานนั้นๆ ทำให้เกิดความผิดพลาดความเสียหาย และเสียโอกาส ปัจจัยเสี่ยงนั้นควรจะเป็นต้นเหตุที่แท้จริงเพื่อที่จะสามารถนำไปใช้ประโยชน์ในการหามาตรการลดความเสี่ยงในภายหลังได้ทั้งนี้การระบุความเสี่ยง สามารถดำเนินการได้หลายวิธีอาทิจากการวิเคราะห์กระบวนการทำงาน การวิเคราะห์ทบทวนผลการปฏิบัติงานที่ผ่านมา การประชุมเชิงปฏิบัติการการระดมสมอง การเปรียบเทียบกับองค์กรอื่น การสัมภาษณ์แบบสอบถาม

**๒. การประเมินความเสี่ยง**

การประเมินความเสี่ยง เป็นกระบวนการที่ประกอบด้วย การวิเคราะห์การประเมิน และการจัดระดับความเสี่ยง ที่มีผลกระทบต่อการบรรลุวัตถุประสงค์ของกระบวนการท างานของหน่วยงานหรือขององค์กรซึ่งประกอบด้วย 4 ขั้นตอน ดังนี้

๒.๑ การกำหนดเกณฑ์การประเมินมาตรฐาน

เป็นการกำหนดเกณฑ์ที่จะใช้ในการประเมินความเสี่ยง ได้แก่ ระดับโอกาสที่จะเกิดความเสี่ยง (Likelihood) ระดับความรุนแรงของผลกระทบ (Impact) และระดับของความเสี่ยง (Degree of Risk)โดยคณะทำงานบริหารความเสี่ยงได้กำหนดหลักเกณฑ์ในการให้คะแนน ระดับโอกาสที่จะเกิดความเสี่ยง(Likelihood) และระดับความรุนแรงของผลกระทบ (Impact) ไว้5 ระดับ คือ น้อยมาก น้อย ปานกลาง สูง และ

สูงมาก ดังนี้

**หลักเกณฑ์การให้คะแนนโอกาสที่จะเกิดความเสี่ยงและความรุนแรงของผลกระทบ**

|  |  |  |  |  |  |
| --- | --- | --- | --- | --- | --- |
| **ประเด็นที่พิจารณา** | **ระดับคะแนน** | | | | |
| ๑=น้อยมาก | ๒=น้อย | ๓=ปานกลาง | ๔=สูง | ๕=สูงมาก |
| โอกาสที่เกิดความเสี่ยง | | | | | |
| ความถี่ในการเกิดเหตุการณ์หรือข้อผิดพลาดในการปฏิบัติงาน(เฉลี่ย:ปี ครั้ง) | ๕ ปี/ครั้ง | ๒-๓ ปี/ครั้ง | ๑ ปี/ ครั้ง | ๑-๖ เดือน/ครั้ง ไม่เกิน  ๕ครั้ง/ปี | ๑ เดือน /  ครั้งหรือ  มากกว่า |
| โอกาสที่จะเกิดเหตุการณ์ | น้อยที่สุด | น้อย | ปานกลาง | สูง | สูงมาก |
| ความรุนแรงของผลกระทบ | | | | | |
| มูลค่าความเสียหาย | <๑ หมื่น  บาท | ๑ – ๕  หมื่นบาท | ๕ หมื่นบาท  –  ๒ แสนบาท | ๒ แสนบาท  –  ๑ล้านบาท | >๑ ล้าน  บาท |
| อันตรายต่อชีวิต | เดือดร้อน  รำคาญ | บาดเจ็บ  เล็กน้อย | บาดเจ็บ  ต้องรักษา | บาดเจ็บ  สาหัส | อันตรายถึง  ชีวิต |
| ผลกระทบต่อภาพลักษณ์/การดำเนินงานของหน่วยงาน | น้อยมาก | น้อย | ปานกลาง | สูง | สูงมาก |

**ส่วนระดับของความเสี่ยง** (Degree of Risk) จะพิจารณาจากความสัมพันธ์ระหว่าง โอกาสที่จะเกิด

ความเสี่ยง และผลกระทบของความเสี่ยงต่อองค์กร ว่าจะก่อให้เกิดความเสี่ยงในระดับใด โดยได้กำหนดเกณฑ์ไว้

๔ ระดับ ได้แก่สูงมาก สูง ปานกลาง และต่ำ

|  |  |  |  |  |  |  |  |
| --- | --- | --- | --- | --- | --- | --- | --- |
| ความรุนแรงของผลกระทบ |  | ๕ |  |  |  |  |  |
| ๔ |  |  |  |  |  |
| ๓ |  |  |  |  |  |
| ๒ |  |  |  |  |  |
| ๑ |  |  |  |  |  |
|  |  |  | ๑ | ๒ | ๓ | ๔ | ๕ |
|  |  |  |  | | | | |

โอกาสที่จะเกิดความเสี่ยง

|  |  |
| --- | --- |
|  | สูงมาก |
|  | สูง |
|  | ปานกลาง |
|  | ต่ำ |

**๒.๒ การประเมินโอกาสและผลกระทบของความเสี่ยง**

เป็นการนำความเสี่ยงและปัจจัยเสี่ยงแต่ละปัจจัยที่ระบุไว้มาประเมินโอกาส (Likelihood) ที่จะเกิดเหตุการณ์ความเสี่ยงต่างๆ และประเมินระดับความรุนแรงของผลกระทบหรือมูลค่าความเสียหาย (Impact)จากความเสี่ยง เพื่อให้เห็นถึงระดับของความเสี่ยงที่แตกต่างกัน ทำให้สามารถกำหนดการควบคุมความเสี่ยงได้อย่างเหมาะสม ซึ่งจะช่วยให้สามารถวางแผนและจัดสรรทรัพยากรได้อย่างถูกต้องภายใต้งบประมาณกำลังคนหรือเวลาที่มีจำกัด โดยอาศัยเกณฑ์มาตรฐานที่กำหนดไว้ข้างต้น ซึ่งมีขั้นตอนดำเนินการ ดังนี้

๑) พิจารณาโอกาส ความถี่ ในการเกิดเหตุการณ์ต่างๆ (Likelihood) ว่ามีโอกาส ความถี่ที่จะเกิดนั้นมากน้อยเพียงใด ตามเกณฑ์มาตรฐานที่กำหนด

๒) พิจารณาความรุนแรงของผลกระทบของความเสี่ยง (Impact) ที่มีผลต่อหน่วยงานว่ามีระดับ

ความรุนแรง หรือมีความเสียหายเพียงใด ตามเกณฑ์มาตรฐานที่กำหนด

**๒.๓ การวิเคราะห์ความเสี่ยง**

เมื่อพิจารณาโอกาส ความถี่ที่จะเกิดเหตุการณ์ความเสี่ยง (Likelihood) และความรุนแรงของผลกระทบ

(Impact) ของแต่ละปัจจัยเสี่ยงแล้ว ให้นำผลที่ได้มาพิจารณาความสัมพันธ์ระหว่างโอกาสที่จะเกิดความเสี่ยงและผลกระทบของความเสี่ยง ว่าก่อให้เกิดระดับของความเสี่ยงในระดับใด ความรุนแรงของผลกระทบโอกาสที่เกิดความเสี่ยง

ระดับความเสี่ยง = โอกาสในการเกิดเหตุการณ์ต่างๆ x ความรุนแรงของเหตุการณ์ต่างๆ (Likelihood x

Impact) ซึ่งจัดแบ่งเป็น ๔ ระดับ สามารถแสดงเป็นแผนภูมิความเสี่ยง (Risk Profile) แบ่งพื้นที่เป็น ๔ ส่วนซึ่งใช้เกณฑ์ในการจัดแบ่ง ดังนี้

๑) ระดับความเสี่ยงต่ำ (Low) คะแนนระดับความเสี่ยง ๑ – ๕ คะแนน โดยทั่วไปความเสี่ยงในระดับนี้

ให้ถือว่าเป็นความเสี่ยงที่ไม่มีนัยสำคัญต่อการดำเนินงาน ความเสี่ยงที่เกิดขึ้นนั้นสามารถยอมรับได้ภายใต้การควบคุมที่มีอยู่ในปัจจุบัน ซึ่งไม่ต้องดำเนินการใดๆเพิ่มเติม

๒) ระดับความเสี่ยงปานกลาง (Medium) คะแนนระดับความเสี่ยง ๖ – ๑๐ คะแนน ยอมรับความเสี่ยง

ได้แต่ต้องมีแผนควบคุมความเสี่ยง

๓) ระดับความเสี่ยงสูง (High) คะแนนระดับความเสี่ยง ๑๑ – ๑๖ คะแนน ต้องมีแผนลดความเสี่ยงเพื่อให้ความเสี่ยงนั้นลดลงให้อยู่ในระดับที่ยอมรับได้

๔) ระดับความเสี่ยงสูงมาก (Extreme) คะแนนระดับความเสี่ยง ๑๗ – ๒๕ คะแนน ต้องมีแผนลดความเสี่ยงและประเมินซ้ำ หรืออาจต้องถ่ายโอนความเสี่ยง

แผนภูมิความเสี่ยง (Risk Profile)

|  |  |  |  |  |  |  |  |
| --- | --- | --- | --- | --- | --- | --- | --- |
| ความรุนแรงของผลกระทบ |  | ๕ | ๕ | ๑๐ | ๑๕ | ๒๐ | ๒๕ |
| ๔ | ๔ | ๘ | ๑๒ | ๑๖ | ๒๐ |
| ๓ | ๓ | ๖ | ๙ | ๑๒ | ๑๕ |
| ๒ | ๒ | ๔ | ๖ | ๘ | ๑๐ |
| ๑ | ๑ | ๒ | ๓ | ๔ | ๕ |
|  |  |  | ๑ | ๒ | ๓ | ๔ | ๕ |
|  |  |  |  | | | | |

โอกาสที่จะเกิดความเสี่ยง

|  |  |
| --- | --- |
|  | สูงมาก |
|  | สูง |
|  | ปานกลาง |
|  | ต่ำ |

**๓. การจัดการความเสี่ยง**

เป็นการกำหนดแนวทางตอบสนองความเสี่ยง ซึ่งมีหลายวิธีและสามารถปรับเปลี่ยนให้เหมาะสมกับสถานการณ์ขึ้นอยู่กับดุลยพินิจของผู้รับผิดชอบ แต่ทั้งนี้วิธีการจัดการความเสี่ยงต้องคุ้มค่ากับการลดระดับผลกระทบที่เกิดจากความเสี่ยงนั้น โดยทางเลือกหรือวิธีการจัดการความเสี่ยง ประกอบด้วย ๔ แนวทางหลัก คือ

๑) การยอมรับ (Take) หมายถึง การที่ความเสี่ยงนั้นสามารถยอมรับได้ภายใต้การควบคุมที่มีอยู่ซึ่งไม่ต้องดำเนินการใดๆ อาทิกรณีที่มีความเสี่ยงในระดับไม่รุนแรงและไม่คุ้มค่าที่จะดำเนินการใดๆ ให้ขออนุมัติหลักการรับความเสี่ยงไว้และไม่ดำเนินการใดๆ แต่ควรมีมาตรการติดตามอย่างใกล้ชิดเพื่อรองรับผลที่จะเกิดขึ้น

๒) การลดหรือควบคุมความเสี่ยง (Treat) หมายถึง การลดโอกาสที่จะเกิดขึ้น หรือลดความเสียหายโดยการจัดระบบการควบคุม หรือเปลี่ยนแปลงขั้นตอนบางส่วนของกิจกรรมหรือโครงการที่นำไปสู่เหตุการณ์ที่เป็นความเสี่ยง เพื่อให้มีการควบคุมที่เพียงพอและเหมาะสม อาทิการปรับปรุงกระบวนการดำเนินงานการจัดอบรมเพิ่มทักษะในการท างานให้กับพนักงาน และการจัดทำคู่มือการปฏิบัติงาน

๓) การหยุดหรือหลีกเลี่ยงความเสี่ยง (Terminate) หมายถึง ความเสี่ยงที่ไม่สามารถยอมรับและต้องจัดการให้ความเสี่ยงนั้นไปอยู่นอกเงื่อนไขการดำเนินงาน โดยมีวิธีการจัดการความเสี่ยงในกลุ่มนี้อาทิการหยุดหรือยกเลิกการดำเนินงานหรือกิจกรรมที่ก่อให้เกิดความเสี่ยงนั้น

๔) การถ่ายโอนความเสี่ยง (Transfer) หมายถึง ความเสี่ยงที่สามารถโอนไปให้ผู้อื่นได้อาทิการทำประกันภัย ประกันทรัพย์สิน กับบริษัทประกัน การจ้างบุคคลภายนอกหรือการจ้างบริษัทภายนอกมาจัดการในงานบางอย่างแทน เช่น งานรักษาความปลอดภัยเมื่อเลือกวิธีการหรือมาตรการที่เหมาะสมที่จะใช้จัดการความเสี่ยงแล้ว ต้องมีการจัดทำแผนบริหารการจัดการความเสี่ยงเพื่อกำหนดมาตรการหรือแผนปฏิบัติการในการจัดการและควบคุมความเสี่ยงที่สูง (High)และสูงมาก (Extreme) นั้นให้ลดลง ให้อยู่ในระดับที่ยอมรับได้สามารถปฏิบัติได้จริง และให้สามารถติดตามและประเมินผลการจัดการความเสี่ยงนั้นได้รวมทั้งต้องพิจารณาถึงความคุ้มค่าในด้านค่าใช้จ่ายและต้นทุนที่ต้องใช้ลงทุนในการกำหนดมาตรการหรือแผนปฏิบัติการนั้นกับประโยชน์ที่จะได้รับด้วย

**๔. การรายงานและติดตามผล**

หลังจากจัดทำแผนบริหารความเสี่ยงและมีการดำเนินงานตามแผนแล้ว จะต้องมีการรายงานและติดตามผลเป็นระยะ เพื่อให้เกิดความมั่นใจว่าได้มีการดำเนินงานไปอย่างถูกต้องและเหมาะสม โดยมีเป้าหมายในการติดตามผล คือ เป็นการประเมินคุณภาพและความเหมาะสมของวิธีการจัดการความเสี่ยง รวมทั้งติดตามผลการจัดการความเสี่ยงที่ได้มีการดำเนินการไปแล้วว่าบรรลุผลตามวัตถุประสงค์ของการบริหารความเสี่ยงหรือไม่โดยหน่วยงานต้องสอบทานดูว่า วิธีการบริหารจัดการความเสี่ยงใดมีประสิทธิภาพดีก็ให้ดำเนินการต่อไปหรือวิธีการบริหารจัดการความเสี่ยงใดควรปรับเปลี่ยน และนำผลการติดตามไปรายงานให้ฝ่ายบริหารทราบตามแบบรายงานที่ได้กล่าวไว้ข้างต้น ทั้งนี้กระบวนการสอบทานอาจกำหนดข้อมูลที่ต้องติดตาม หรืออาจทำ Check List การติดตาม พร้อมทั้งกำหนดความถี่ในการติดตามผล โดยสามารถติดตามผลได้ใน ๒ ลักษณะ คือ

๑) การติดตามผลเป็นรายครั้ง (Separate Monitoring) เป็นการติดตาม ตามรอบระยะเวลาที่กำหนด เช่นทุก ๓ เดือน ๖ เดือน ๙ เดือน หรือทุกสิ้นปีเป็นต้น

๒) การติดตามผลในระหว่างการปฏิบัติงาน (Ongoing Monitoring) เป็นการติดตามที่รวมอยู่ในการดำเนินงานต่างๆ ตามปกติของหน่วยงาน

**๕. การประเมินผลการบริหารความเสี่ยง**

คณะทำงานบริหารความเสี่ยง จะต้องทำสรุปรายงานผลและประเมินผลการบริหารจัดการความเสี่ยง

ประจำปีต่อคณะกรรมการบริหารจัดการความเสี่ยง เพื่อให้มั่นใจว่าองค์การบริหารส่วนตำบลคลองใหม่ มีการบริหารจัดการความเสี่ยงเป็นไปอย่างเหมาะสม เพียงพอ ถูกต้อง และมีประสิทธิผล มาตรการหรือกลไกการควบคุมความเสี่ยงที่ดำเนินการ สามารถลดและควบคุมความเสี่ยงที่เกิดขึ้นได้จริงและอยู่ในระดับที่ยอมรับได้หรือต้องจัดหามาตรการหรือตัวควบคุมอื่นเพิ่มเติม เพื่อให้ความเสี่ยงที่ยังเหลืออยู่หลังมีการจัดการอยู่ในระดับที่ยอมรับได้และให้องค์กรมีการบริหารจัดการความเสี่ยงอย่างต่อเนื่องจนเป็นวัฒนธรรมในการดำเนินงาน

**๖. การทบทวนการบริหารความเสี่ยง**

การทบทวนแผนบริหารความเสี่ยง เป็นการทบทวนประสิทธิภาพของแนวการบริหารความเสี่ยงในทุกขั้นตอน เพื่อการปรับปรุงและพัฒนาแผนงานในการบริหารความเสี่ยงให้ทันสมัยและเหมาะสมกับการปฏิบัติงานจริงเป็นประจำทุกปี

**บทที่ ๕ แผนบริหารความเสี่ยง**

ในปีงบประมาณ ๒๕๖๓ องค์การบริหารส่วนตำบลคลองใหม่ ได้ดำเนินการวิเคราะห์และจัดทำแผนบริหารความเสี่ยงเพื่อเตรียมการรองรับสภาวะการเปลี่ยนแปลงที่จะเกิดขึ้น โดยพิจารณาทบทวนจากรายงานผลการดำเนินงานบริหารจัดการความเสี่ยงของปีงบประมาณ ๒๕๖๒ รวมถึงข้อเสนอแนะจากคณะกรรมการบริหารจัดการความเสี่ยงและคัดเลือกความเสี่ยงในระดับปานกลางขึ้นไปจนถึงความเสี่ยงในระดับสูงมาก เพื่อกำหนดมาตรการหรือแผนปฏิบัติการในการจัดการและควบคุมความเสี่ยงที่สูงมาก (Extreme) และสูง (High) นั้นให้ลดลงมาอยู่ในระดับที่ยอมรับได้ สำหรับความเสี่ยงในระดับปานกลาง (Medium) ก็มีมาตรการควบคุม เพื่อป้องกันไม่ให้เกิดผลกระทบต่อเป้าหมาย ซึ่งการดำเนินการตามมาตรการลดความเสี่ยงได้พิจารณาถึงความคุ้มค่า

ในด้านค่าใช้จ่ายและต้นทุนที่ต้องใช้กับประโยชน์ที่จะได้รับด้วย โดยแผนบริหารจัดการความเสี่ยงประจำปีงบประมาณ ๒๕๖๓ ขององค์การบริหารส่วนตำบลคลองใหม่ มีองค์ประกอบที่สำคัญ ดังนี้

๑) วิธีการดำเนินงาน (กิจกรรมการควบคุม จัดการความเสี่ยง)

๒) ผู้รับผิดชอบ (ฝ่ายหรือกลุ่มงาน) ในแต่ละกิจกรรมของแผนบริหารจัดการความเสี่ยง

๓) งบประมาณที่ใช้ดำเนินการ

๔) กำหนดระยะเวลาดำเนินการของแผนงานนั้น

การสำรวจข้อมูลเบื้องต้น